Ministru kabineta rīkojuma projekta

 **"Par Ropažu novada pašvaldības nekustamā īpašuma "Juglas ceļa otrais posms" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Ropažu novada pašvaldības nekustamā īpašuma “Juglas ceļa otrais posms” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Ropažu novada pašvaldības nekustamo īpašumu “Juglas ceļa otrais posms”, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Juglas ceļa otrais posms” Ropažu novadā (nekustamā īpašuma kadastra Nr. 8084 017 0078) sastāvā ietilpstošā zemes vienība ar kadastra apzīmējumu 8084 017 0078) 1,21 ha platībā un inženierbūve ceļš (būves kadastra apzīmējums 8084 017 0078 001) (turpmāk ‒ nekustamais īpašums) pieder Ropažu novada pašvaldībai.Minētais nekustamais īpašums ierakstīts zemesgrāmatā Rīgas rajona tiesas Ropažu novada zemesgrāmatas nodalījumā Nr.  1000 0059 6650 uz Ropažu novada pašvaldības vārda. Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) teksta datiem nekustamajam īpašumam reģistrēts apgrūtinājums – ekspluatācijas aizsargjoslas teritorija gar valsts vietējiem un pašvaldības autoceļiem lauku apvidos (7312030303) 1,21 ha platībā.Pēc NĪVKIS teksta datiem, zemes vienības ar kadastra apzīmējumu 8084 017 0078 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Nekustamā īpašuma sastāvā esošā inženierbūve (ceļš) funkcionāli tiek izmantots kā meža infrastruktūras objekts akciju sabiedrības “Latvijas valsts meži” (turpmāk – sabiedrība) mežsaimnieciskajos darbos iesaistītā transporta pārvietošanai, tāpēc tas uzturams atbilstošā stāvoklī, bet pašvaldība finansējuma trūkuma dēļ to nevar nodrošināt.Nekustamais īpašums ir nepieciešams Zemkopības ministrijai Meža likuma 4. panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina sabiedrība, kas nodibināta valsts meža īpašuma pārvaldīšanai un apsaimniekošanai, lai sabiedrība nekustamā īpašuma sastāvā esošo inženierbūvi – meža infrastruktūras objektu meža ceļu var rekonstruēt un pārbūvēt ar tādu noturību un kvalitāti, kāda nepieciešama mežsaimnieciskajos darbos iesaistītā transporta pārvietošanai, kas dos iespēju piekļūt valsts meža masīviem - zemes vienībām ar kadastra apzīmējumiem 8084 017 0072 un 8084 017 0079.Ropažu novada dome 2019.gada 25.septembī (prot. Nr.16, 13.§ pieņēma lēmumu “Par zemes vienības ar kadastra apzīmējumu 8084 017 0078, uz kuras atrodas Latvijas valsts mežiem valdījumā nodotais ceļš “Kangaru kalni -Krūmiņi”, piekritību Ropažu novada pašvaldībai un nekustamā īpašuma nosaukuma maiņu uz “Juglas ceļa otrais posms” (1. un 2.punkts) un noteica pienākumu sabiedrībai veikt zemes vienības kadastrālo uzmērīšanu, robežu, situācijas un apgrūtinājuma plāna izgatavošanu un sagatavot inženierbūves (ceļa) kadastrālās uzmērīšanas lietu, kā arī segt ar šīs tehniskās informācijas un dokumentācijas sagatavošanu saistītās izmaksas (4.punkts). Par lēmumā noteikto uzdevumu izpildi 2019.gada 7 novembrī Ropažu novada pašvaldība ar sabiedrību nolēdza vienošanos.Ievērojot likuma “Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, kā arī atbalstot sabiedrības 2018. gada 2. jūlija lūgumu un plānotos rekonstrukcijas darbus, ar Ropažu novada pašvaldības domes 2021. gada 28. aprīļa lēmumu “Par Ropažu novada pašvaldības nekustamā īpašuma “Ceļš Kangaru kalni – Krūmiņi” nodošanu valstij bez atlīdzības, Latvijas Republikas Zemkopības ministrijas personā” (protokols Nr. 11, 22.§), nolemts nekustamo īpašumu nodot bez atlīdzības valstij Zemkopības ministrijas personā valsts funkciju (valsts meža apsaimniekošanas un aizsardzības) īstenošanai, vienlaikus nosakot pienākumu Zemkopības ministrijai bez atlīdzības nodot nekustamo īpašumu Ropažu novada pašvaldībai, ja tas vairs netiek izmantots valsts meža apsaimniekošanas un aizsardzības nodrošināšanai, par to izdarot atzīmi zemesgrāmatā.Valstij, pārņemot rīkojuma projektā minēto nekustamo īpašumu no pašvaldības, NĪVKIS reģistrētie apgrūtinājumi nerada papildu ietekmi uz tā iespējamo izmantošanu. Zemkopības ministrijai, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Nekustamais īpašums visā tā sastāvā tiek nodots valstij valsts pārvaldes funkcijas īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4. panta otro daļu rīkojuma projektā minētā nekustamā īpašuma apsaimniekošanu un aizsardzību nodrošinās sabiedrība, kas nodibināta valsts meža īpašuma pārvaldīšanai un apsaimniekošanai.Šī rīkojuma projekta būtība ir pārņemt pašvaldības nekustamo īpašumu valsts īpašumā valsts funkcijas nodrošināšanai, kuras izbeigšana netiek paredzēta un netiek prognozēta.Pārņemot no pašvaldības nekustamo īpašumu valsts īpašumā, Meža likumā noteiktā valsts funkcijas izbeigšana nav paredzēta. Ja iestāsies rīkojuma projekta 2. punktā minētie apstākļi un nekustamais īpašums vairs netiks izmantots norādītās valsts funkcijas veikšanai, nekustamais īpašums pēc datu aktualizācijas visā tā sastāvā tiks nodots atpakaļ Ropažu novada pašvaldībai, ievērojot Publiskas personas mantas atsavināšanas likuma 42. pantā ietvertās prasības.Ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot Zemkopības ministrijas valdījumā. Rīkojuma projektam ir pievienoti īpašuma tiesības apliecinošie dokumenti un Ropažu novada domes lēmums, kas apliecina, ka rīkojuma projektā minētais nekustamais īpašums nav nepieciešams Ropažu novada pašvaldībai.Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un pēc attiecīgā Ministru kabineta lēmuma pieņemšanas normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda Zemkopības ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, sabiedrība un Ropažu novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Publiskas personas mantas atsavināšanas likuma 42.1 panta otrajā daļā noteikts, ka šajā gadījumā iestādes ir atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. Visas darbības, kas saistītas ar rīkojuma projekta īstenošanu, nodrošinās sabiedrība par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, sabiedrība un Ropažu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv